Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Spānijas pieteikums EGF/2013/004 ES/Comunidad Valenciana būvmateriāli) /* COM/2013/0635 final - 2013/ () */





PASKAIDROJUMA RAKSTS Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību[1] 28. punktā paredzēta Eiropas Globalizācijas pielāgošanas fonda (EGF) izmantošana, ņemot vērā elastības mehānismu, ar nosacījumu, ka maksimālais ikgadējais apjoms finanšu shēmas attiecīgās kategorijās nedrīkst pārsniegt EUR 500 miljonus. EGF ieguldījumiem piemērojamie noteikumi ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanās fonda izveidi[2]. Spānija 2013. gada 22. maijā iesniedza pieteikumu EGF/2013/004 ES/Comunidad Valenciana būvmateriāli, lai saņemtu finansiālu ieguldījumu no EGF, pēc darbinieku atlaišanas no darba 140 uzņēmumos, kuri darbojās NACE 2. redakcijas[3]23. nodaļas nozarē (“Nemetālisko minerālu izstrādājumu ražošana”)[4]NUTS II reģionā Valensijā (ES52) Spānijā. Pēc šā pieteikuma rūpīgas pārbaudes Komisija saskaņā ar Regulas (EK) Nr. 1927/2006 10. pantu ir secinājusi, ka regulā noteiktie finansiālā ieguldījuma saņemšanas nosacījumi ir izpildīti. PIETEIKUMA KOPSAVILKUMS UN ANALĪZE Pamatdati || EGF reģistrācijas Nr. || EGF/2013/004 Dalībvalsts || Spānija 2. pants || b) Iesaistītie uzņēmumi || 140 NUTS II reģions || Valensijas apgabals (ES52) NACE 2. redakcijas nodaļa || 23. nodaļa ("Nemetālisko minerālu izstrādājumu ražošana") Pārskata periods || 14.6.2012. – 14.3.2013. Datums, kad sāk sniegt individualizētos pakalpojumus || 22.8.2013. Pieteikuma iesniegšanas datums || 22.5.2013. Atlaisto darbinieku skaits pārskata periodā || 630 Atlaisto darbinieku skaits, kuri varētu piedalīties pasākumos || 300 Izdevumi par individualizētajiem pakalpojumiem (EUR) || 1 600 000 Izdevumi par EGF īstenošanu[5] (EUR) || 80 000 Izdevumi par EGF īstenošanu (%) || 4,76 Kopējais budžets (EUR) || 1 680 000 EGF ieguldījums (50 %) (EUR) || 840 000 1. Pieteikums tika iesniegts Komisijai 2013. gada 22. maijā, un līdz 2013. gada 17. jūlijam tika iesniegta papildu informācija. 2. Pieteikums atbilst Regulas (EK) Nr. 1927/2006 2. panta b) punktā noteiktajiem nosacījumiem par EGF līdzekļu izmantošanu, un tas tika iesniegts regulas 5. pantā minētajā 10 nedēļu termiņā. Saikne starp atlaišanas gadījumiem un nozīmīgām strukturālām pārmaiņām pasaules tirdzniecības modeļos globalizācijas ietekmē 3. Lai noteiktu saikni starp atlaišanas gadījumiem un nozīmīgām strukturālām pārmaiņām pasaules tirdzniecības modeļos globalizācijas ietekmē, Spānija apgalvo, ka 2011. gadā nemetālisko minerālu izstrādājumu ražošanas līmenis pasaulē (3055,6 miljoni tonnu) bija dubultojies salīdzinājumā ar 2001. gadu. 2001. gadā lielākais ražotājs bija Ķīna (661 miljoni tonnu), aiz kuras sekoja ES (329 miljoni tonnu). Desmit gadus vēlāk abas pozīcijas bija nemainīgas. Taču, kamēr Ķīnas ražošana apjomi šajā desmitgadē pieauga par 312 %, ES ražošanas apjomi kritās par 12 %. Tas palielināja plaisu starp abiem ražošanas līmeņiem. 2001. gadā Ķīna saražoja divas reizes vairāk nemetālisko minerālu izstrādājumu nekā ES, taču 2011. gadā Ķīnas ražošanas apjoms jau septiņkārtīgi pārsniedza ES ražošanas apjomu. Pasaules trešā lielākā nemetālisko minerālu izstrādājumu ražotāja – Indijas – ražošanas apjomi laikā no 2001. gada līdz 2011. gadam pieauga par 217 %. Nemetālisko minerālu izstrādājumu ražošana (miljonos tonnu) || 2001 || 2005 || 2006 || 2007 || 2008 || 2009 || 2010 || 2011 Ķīna || 661 || 1 068,8 || 1 236,8 || 1 361,2 || 1 388,4 || 1 644 || 1 881,9 || 2 063,2 Indija || 102,9 || 142,7 || 159 || 170,5 || 183,3 || 186,9 || 213,9 || 223,5 ES || 328,8 || 357,9 || 380,3 || 386,5 || 360,1 || 293,7 || 281,1 || 289,6 Pasaulē || 1 470,3 || 2 005,9 || 2 232 || 2 386,3 || 2 398,3 || 2 546,1 || 2 830 || 3 055,6 Avots: Pasaules Banka, Pasaules ekonomikas perspektīvas, 2012. gada janvāris. 4. Nemetālisko minerālu izstrādājumu ražošanas lejupslīdi ES pavada pasaules tirgus daļas zaudēšana. Tirgus daļa (%) || 2001 || 2005 || 2006 || 2007 || 2008 || 2009 || 2010 || 2011 Ķīna || 44,96 || 53,28 || 55,41 || 57,04 || 57,89 || 64,57 || 66,50 || 67,52 Indija || 7,00 || 7,11 || 7,12 || 7,14 || 7,64 || 7,34 || 7,56 || 7,31 ES || 22,36 || 17,84 || 17,04 || 16,20 || 15,01 || 11,54 || 9,93 || 9,48 Avots: Pieteikuma iesniedzējs no datiem, kas apkopoti no Pasaules Banka, Pasaules ekonomikas perspektīvas, 2012. gada janvāris. 5. Skaitļi liecina, ka nemetālisko minerālu izstrādājumu ražošanas pieaugums ES bija mazāks nekā tās galvenajiem konkurentiem, un tādējādi tas izraisījis tirgus daļas zaudēšana šajā nozarē. ES-27 tirgus daļa no nemetālisko minerālu izstrādājumu pasaules ražošanas apjomiem samazinājās no 22,36 % 2001. gadā līdz 9,48 % 2011. gadā, taču Ķīnas tirgus daļa pieauga no 45 % līdz 67,5 %, un Indijas tirgus daļa palika nemainīga - apmēram 7 %. 6. Nemetālisko minerālu izstrādājumu ražošana Spānijā sekoja tādai pašai negatīvai tendencei kā minēts ES gadījumā. Taču ražošanas lejupslīde kopš 2008. gada Spānijā ir kļuvusi vēl straujāka. Nemetālisko minerālu izstrādājumu ražošana Ražošanas apjoms (% izmaiņas salīdzinājumā ar iepriekšējo gadu) || 2006 || 2007 || 2008 || 2009 || 2010 || 2011 Spānija || 2,37 || -4,62 || -23,64 || -23,81 || -10,42 || -10,47 ES || 6,26 || 1,63 || -6,83 || -18,44 || -4,29 || 3,02 Pasaulē || 11,27 || 6,91 || 0,50 || 6,16 || 11,15 || 7,97 Avots: Eurostat. Ražošanas apjoms 2011. gadā. 7. EUROSTAT[6] tirdzniecības statistika attiecībā uz ES-27 valstīm liecina par nemetālisko minerālu izstrādājumu būtisku importa pieaugumu Eiropas Savienībā laikposmā no 2001. gada līdz 2011. gadam. 2010. gadā imports bija trīskāršojies salīdzinājumā ar 2001. gadu, neraugoties uz 2008. un 2009. gadā piedzīvoto importa samazinājumu, ko izraisīja finanšu un ekonomikas krīzes ietekme būvniecības nozarē. Nemetālisko minerālu izstrādājumu imports ES (miljonos EUR) Turklāt saskaņā ar ICEX[7], laikposmā no 2012. gada janvāra līdz novembrim 85 % no visa nemetālisko minerālu izstrādājumu importa apjoma pasaulē bija imports Eiropas Savienībā. 8. Noslēgumā, Komisija uzskata, ka atlaišanas gadījumus 140 uzņēmumos, kas iesaistīti ražošanas darbībās NACE, 2. redakcijas 23. nodaļas ("Nemetālisko minerālu izstrādājumu ražošana”) NUTS II reģionā Valensijas apgabalā (ES52) var saistīt, kā noteikts Regulas (EK) Nr. 1927/2006 2. pantā ar pasaules tirdzniecības modeļu nozīmīgām strukturālām izmaiņām, kas izraisīja nemetālisku minerālu izstrādājumu importa pieaugumu ES un nemetālisko minerālu izstrādājumu ES ražošana daļas samazinājumu pasaules mērogā. 9. Patlaban uz nozari, kurā ietverta nemetālisko minerālu izstrādājumu ražošana, attiecas četri EGF pieteikumi[8], trīs no kuriem Spānija iesniedza pēc darbinieku atlaišanas uzņēmumā NUTS II reģionā Valensijas apgabalā. Atlaišanas gadījumu skaita noteikšana un atbilstība 2. panta b) apakšpunkta kritērijiem 10. Spānija šo pieteikumu iesniedza saskaņā ar Regulas (EK) Nr. 1927/2006 2. panta b) apakšpunktā noteiktajiem intervences kritērijiem, kuros paredzēts, ka deviņu mēnešu laikā jābūt vismaz 500 atlaišanas gadījumiem uzņēmumos, kas darbojas dalībvalsts vienā reģionā vai divos kaimiņu reģionos NUTS II līmenī vienā un tajā pašā NACE 2. redakcijas nodaļā. 11. Pieteikumā deviņu mēnešu pārskata periodā no 2012. gada 14. jūnija līdz 2013. gada 14. martam minēti 630 atlaišanas gadījumi 140 uzņēmumos, kas darbojas NACE 2. redakcijas 23. nodaļā (“Nemetālisko minerālu izstrādājumu ražošana”) un kas atrodas NUTS II reģionā Valensijas apgabalā (ES52). Kopējo darbinieku atlaišanas gadījumu skaitu aprēķināja saskaņā ar Regulas (EK) Nr. 1927/2006 2. panta otrās daļas otro ievilkumu. Paskaidrojums par minēto atlaišanas gadījumu neparedzēto raksturu 12. Spānijas iestādes apgalvoja, ka finanšu un ekonomikas krīze izraisīja pēkšņu ekonomikas sabrukumu, kam, savukārt, bija milzīga ietekme uz daudzām nozarēm un jo sevišķi uz ēku būvniecības pieprasījumu. Tādās valstīs kā Spānija, kur būvniecības gada izaugsmes rādītājs pārsniedza vidējo rādītāju Eiropā, jau vidējā termiņā tika paredzēta būvniecības palēnināšanās. Tomēr būvmateriālu ražotāji nevarēja paredzēt celtniecības materiālu importa pieaugumu, kas pēdējos 10 gados trīskāršojies, apvienojumā ar pēkšņu un būtisku būvniecības aktivitātes samazināšanos, ko izraisījusi finanšu un ekonomikas krīze. Uzņēmumu, kuros atlaida darbiniekus, un darbinieku, kuriem paredzēta palīdzība, noteikšana 13. Pieteikums attiecas uz 630 atlaišanas gadījumiem šādos 140 uzņēmumos. Uzņēmumi un atlaisto darbinieku skaits ACTIA INICIATIVAS S.L. || 1 || HORMIGONES PRETENSADOS SETABENSES S.L. || 1 AGC FLAT GLASSS IBERICVA S.A. || 1 || IBERO ALCORENSE S.L. || 4 ALFARBEN SA || 1 || INDUSTRIAS SEYFE SA || 1 ALFREDO FENOLLAR, S.A. || 1 || INDUSTRIAS ALCORENSES CONFEDERADAS S.A. || 1 ANDRES DOMINGO IBORRA, S.L. || 4 || INGENIERIA DE COMPUESTOS, S.L. || 13 ARCANA CERAMICA, S.A. || 1 || INSTITUTO VALENCIANO DE LA VIVIENDA || 1 ARCILLA BLANCA, S.A. || 2 || JOSE MONSERRAT SL || 1 ARTE Y DISEÑO CERAMICO SA || 1 || JOSECER SL || 1 AZTECA PRODUCTS & SERVICES SL || 1 || KADENA HOME DESIGN SL || 1 AZULEJERA ALCORENSE 1, S.L. || 1 || KERABEN GRUPO SA || 1 AZULEJO ESPAÑOL S.L. || 1 || KERABEN SA || 1 BALDOCER SA || 1 || KERAKOLL IBERICA, S.A. || 2 BENESOL, S.L. || 15 || KERAMEX SA || 1 BLENDCUT SL || 1 || LABORATORIOS DOCTA, S.L. || 1 CALES DE LA PLANA S.A. || 2 || LEBARA LIMITED SUCURSAL EN ESPAÑA || 1 CANTERAS ALICANTINAS SL || 1 || LEVITILE SA || 1 CEMENTOS LA UNIÓN, S.A. || 18 || MANILUZ S.L || 1 CEMENTVAL MATERIALES DE CONSTRUCCION S.L. || 1 || MARAZZI IBERIA SAU || 6 CEMEX ESPAÑA S.A. || 54 || MARMOLES NOVELDA SA || 2 CERACASA, S.A. || 3 || MARMOLES PAREDES, S.L. || 1 CERAMICA EUROPEA DE FIGUEROLES SL || 1 || MARMOLES TARRAGONA SA || 1 CERAMICA LA ESCANDELLA SA || 1 || MARSEMOL,S.L. || 1 CERAMICA LATINA SL || 1 || MAVIDRE S.L. || 1 CERAMICA NULENSE S.A. || 3 || MAYOLICA AZULEJOS, SL || 2 CERAMICAS AZAHAR, SAU || 2 || MERCURY CERAMICA, S.L. || 2 CERAMICAS BELCAIRE SA || 1 || MOSAVIT ALCALATEN SL || 1 CERAMICAS IBEROALCORENSE, S.L. || 2 || NATUCER S.L. || 1 CERLAT S.A. || 20 || NAVARTI GRUPO, SA || 1 CICOGRES SA || 1 || NOVOGRES, S.A. || 1 CIFRE CERAMICA S.L. || 1 || NUEVAS AUTOMATIZADAS, S.L.U. || 5 COLOR ESMALT, S.A. || 1 || PERONDA CERAMICAS, S.A. || 1 COLORKER SA || 1 || PORCELANITE, S.L. || 1 COMERCIAL E INDUSTRIAL DEL MÁRMOL S.L. || 1 || PORCELANOSA GRUPO A.I.E || 3 COMPACGLAS, S.L. || 1 || PORCELANOSA, S.A. || 5 COMPONENTES ELECTRICOS INDUSTRIALES,S.E.I. , S..L. || 1 || PRANE PROYECTOS E INVERSION S.L. || 1 CORINGLE, SL || 2 || PREINDUSTRIALIZADOS PRETENSADOS DE LEVANTE, S.A. || 38 CORTE CERAMICO LA VALL, S.L. || 1 || PROSART RESINAS, S.L. || 1 CRIARESA, S.L. || 1 || QUIMICER SA || 1 CRISTAL CERAMICAS SA || 1 || REAL CERAMICA S.A.U. || 1 CRISTALERIA BERCA SL || 1 || RECICLADOS VICENTE MALLEN, S.L. || 1 CRISTALERÍA FORCADELL || 21 || REY-GRES, SL || 1 CRISTALERIA JUANVI Y HERMANOS, S.L. || 3 || RIBERA SALUD II UTE LEY 18/82 || 1 CRISTALERIA MOIXENT S.L || 1 || ROIG CERAMICA SA (ROCERSA CERAMICA) || 2 CRISTALES Y ARTICULOS DE REGALO, S.A. || 1 || ROSA GRES S.L.U. || 1 CRITALGLASS VALENCIA S.L.U. || 1 || SAINT GOBAIN PLACO IBERICA, S.A. || 1 DUNE CERAMICA S.L. || 2 || SAS PREFABRICADOS DE HORMIGON, S.A. || 1 EMIGRES SL || 1 || SERRAGLASS S.L || 1 EMPORIO CERAMICO S.L. || 1 || SPANISH TILE FROM NULES, S.A. || 1 ENDEKA CERAMICS S.A. || 1 || STYLGRAPH HISPANIA SL || 1 ENMALLADO PRODUCTOS CERAMICOS JMEL S.L. || 2 || SYSTEM POOL SA || 1 EQUIPCERAM S.L. || 1 || TAULELL SL || 1 ESMALGLASS S.A. UNIPERSONAL || 2 || TERREAL ESPAÑA DE CERAMICAS, S.A.U. || 33 ESTUDIO CERAMICO, SL || 1 || THE SIZE SINTERED CERAMICS, S.A. || 1 EUROATOMIZADO S.A. || 3 || TIERRA ATOMIZADA, S.A. || 15 EXCLUSIVAS QUIM SL || 1 || TODAGRÉS, S.A. || 43 FERRAES CERAMICA S.A. || 1 || TORRECID, SL || 1 FERRO SPAIN, S.A. || 5 || TURGAL CERAMICAS S.L. || 1 FORTE || 35 || UNDEFA 1, S.L. || 41 FRANCISCO STRUCH, S.L. || 11 || UNDEFASA SA || 1 GAMA-DECOR, SA || 1 || UNION VIDRIERA LEVANTE SL || 1 GEOTECNIA Y CIMIENTOS,S.A. || 1 || UNIVERSAL CERAMICA SL || 1 GRES CID SL || 6 || UNIXAN XXI, S.A. || 15 GRESPANIA S.A. || 4 || UNVISA VALENCIA SA || 1 HALCON CERAMICAS S.A. || 2 || VENIS, S.A. || 2 HATZ SPAIN S.A. || 1 || VERNI-PRENS S.A. || 1 HISPANO DE MARMOLES, S.A.L. || 2 || VIDRIOS SAN MIGUEL COOP. V. || 1 HORMICEMEX S.A || 21 || VIGUETAS CASES, S.L. || 8 HORMIGONES BUÑOL SL || 3 || VIGUETAS EL SARDINERO, S.L. || 34 HORMIGONES DEL MAESTRAZGO SAU || 2 || VITROBEN,S.L || 1 HORMIGONES DEL VINALOPO, S.A. || 13 || VIVES AZULEJOS Y GRES, S.A. || 1 Kopā uzņēmumi: 140 || Kopā atlaistie darbinieki: 630 || 14. Pasākumi tiks piedāvāti visiem atlaistajiem darbiniekiem. Tomēr, balstoties uz iepriekšējo pieredzi EGF ieguldījumu pārvaldīšanā, Spānijas iestādes lēš, ka EGF pasākumos izvēlēsies piedalīties apmēram 300 darbinieki. 15. To darbinieku iedalījums, kuri varētu piedalīties pasākumos: Kategorija || Skaits || Procenti Vīrieši || 267 || 89,0 Sievietes || 33 || 11,0 ES pilsoņi || 290 || 96,7 Personas, kas nav ES pilsoņi || 10 || 3,3 Vecumā no 15 līdz 24 gadiem || 2 || 0,7 Vecumā no 25 līdz 54 gadiem || 243 || 81,0 Vecumā no 55 līdz 64 gadiem || 55 || 18,3 Vecāki par 64 gadiem || 0 || 0 16. Iedalījums pa profesionālajām kategorijām: Kategorija || Skaits || Procenti Vadītāji || 13 || 4,3 Tehniskie darbinieki || 47 || 15,7 Kalpotāji || 2 || 0,7 Servisa darbinieki || 2 || 0,7 Iekārtu un mašīnu operatori || 199 || 66,3 Vienkāršās profesijas || 36 || 12,0 Mācekļi || 1 || 0,3 17. Iedalījums pa izglītības līmeņiem[9]: Izglītības līmenis || Skaits || Procenti Pamatizglītība (pabeigta obligātā izglītība) || 223 || 74,4 Vidējā izglītība || 30 || 10,0 Terciārā izglītība || 39 || 13,0 Cita (neformālā izglītība) || 1 || 0,3 Bez izglītības vai priekšlaicīgi pametuši skolu || 7 || 2,3 18. Saskaņā ar Regulas (EK) Nr. 1927/2006 7. pantu Spānija ir apliecinājusi, ka tiek piemērota dzimumu līdztiesības un nediskriminācijas politika un ka to turpinās piemērot īstenošanas dažādajos posmos, un jo īpaši izmantojot EGF. Attiecīgās teritorijas, tās iestāžu un ieinteresēto personu raksturojums 19. Attiecīgā teritorija, kurā notika atlaišanas gadījumi, ir NUTS II reģionā Valensijas apgabalā. Šajā apgabalā atrodas 11,5 % no visiem Spānijas uzņēmumiem. Rūpniecības nozare veido 26 % no kopējās nodarbinātības, pakalpojumu nozare — 60 %, būvniecības — 10 % un primārais sektors — 4 %. Valensijas apgabala saimnieciskajai darbībai ir raksturīgs procentuāli liels skaits mazo un vidējo uzņēmumu, kuri galvenokārt specializējas mēbeļu, apavu, tekstilizstrādājumu, keramikas un rotaļlietu ražošanā. Minētās ražotnes ir izvietotas dažās pašvaldībās. 20. Galvenās ieinteresētās personas ir Generalitat Valenciana (Valensijas autonomā apgabala pašvaldība) un jo īpaši SERVEF (autonomā apgabala pašvaldības publiskais nodarbinātības dienests); arodbiedrības UGT-PV un CCOO-PV; darba devēju asociācija FEDCAM (Cementa un būvmateriālu ražotāju asociācija) un bezpeļņas asociācija FESMAC (Foro Económico y Social de Materiales de Construcción). Atlaišanas gaidāmā ietekme uz nodarbinātību vietējā, reģionālajā vai valsts mērogā 21. Krīze smagi skārusi nodarbinātību Valensijas apgabalā. Reģionā strauji pieauga bezdarba līmenis – no 9,61 % (2008. gada 1. ceturksnī) līdz 29,19 % (2013. gada 1. ceturksnī). Ņemot vērā krīzes ietekmi uz tradicionālās rūpniecības nozarēm, piemēram, tekstilrūpniecības, apavu ražošanas un būvniecības nozari, kuras ir ļoti nozīmīgas reģiona ekonomikā, nodarbinātības situācija skartajā reģionā ir īpaši nestabila. Bezdarba līmenis Valensijas apgabalā Avots: Encuesta de Población Activa (EPA).[10] 22. Spānijas iestādes apgalvo, ka atlaišanas gadījumiem NACE 2. redakcijas 23. nodaļā Valensijas apgabalā vēl vairāk saasinās bezdarba situāciju, jo reģions un jo īpaši Kasteļonas province ir ļoti atkarīga no šīs nozares. Saimnieciskās darbības reģionālās specializācijas koeficients Valensijas apgabalā par NACE 2. redakcijas 23. nodaļu ir 2,074. 23. Turklāt darbavietas, kas pieejamas NACE 2. redakcijas 23. nodaļas Valensijas apgabalā, laikā no 2008. gada līdz 2011. gadam samazinājās par gandrīz 40 %. Strādājošo skaits uzņēmumos, kas darbojas NACE 2. redakcijas 23. nodaļā Valensijas apgabalā Avots: INE[11] apkopoti dati. Encuesta industrial empresas 2011. 24. Pēc atlaišanas gadījumiem Valensijas apgabalā citās nozarēs, kas nav iekļautas NACE 2. redakcijas 23. nodaļā Spānija iesniedza pieteikumus EGF finansiālā ieguldījuma saņemšanai 2010. gada martā[12] (tekstilpreces) un 2011. gada jūlijā[13] un decembrī[14] (attiecīgi celtniecība un apavu rūpniecība). Turklāt šis ir trešais Spānijas iesniegtais pieteikums saistībā ar darbinieku atlaišanu NACE 2. redakcijas 23. nodaļas Valensijas apgabalā[15]. Saskaņota individualizēto pakalpojumu pakete, kas jāfinansē, un tās paredzamo izmaksu sadalījums, tostarp tās papildināmība ar struktūrfondu finansētiem pasākumiem 25. Visi šie pasākumi kopā veido saskaņoto individualizēto pakalpojumu paketi un ir paredzēti, lai atlaistos darbiniekus no jauna iekļautu darba tirgū. – Iepazīstināšanas un informācijas sesijas. Šis ir pirmais no visiem atlaistajiem darbiniekiem piedāvātajiem pasākumiem. Tajā iekļautas 1) vispārējas informācijas sesijas un individuālas informācijas sesijas par prasmēm un apmācības prasībām, par pieejamo konsultēšanu un mācību programmām, un par pabalstiem un stimuliem; 2) pieteikšanās procedūra. – Profilu veidošana, profesionālā orientācija un konsultācijas. Tas ietver dalībnieku darbinieku profila veidošanu un pielāgotu reintegrācijas ceļu izstrādi (I posms), darbseminārus par darba meklēšanas metodēm (II posms), kā arī konsultāciju un individualizēta atbalsta uzraudzību visā īstenošanas perioda laikā. – Mācības. Šajā pasākumā tiks ietverti dažādi mācību kursi. 1) Arodapmācība un kvalifikācijas paaugstināšana. Profesionālā apmācība būs vērsta uz nozarēm, kurās ir vai radīsies darba iespējas, kā, piemēram, aprūpes asistenti geriatrijas nozarē un pasažieru pārvadājumu CPC[16], un kvalifikācijas paaugstināšanas (t. i., profesionālā apmācība tajā pašā nozarē) mērķis ir uzlabot dalībnieku esošās prasmes. Kvalifikācijas paaugstināšana tiks izstrādāta tā, lai tiktu risinātas nemetālisko minerālu izstrādājumu ražotāju turpmākās vajadzības (piemēram, ISO 14001 (vides pārvaldība/ betons; saliekamā betona patoloģijas; vienvirziena plākšņu izstrāde atbilstoši EHE-08[17], utt.). Paredzams, ka šajā apmācībā piedalīsies aptuveni 120 darbinieki. – 2) Apmācības darbavietā. Šāds arodapmācības pasākums tiks izstrādāts tā, lai atbilstu vietējo uzņēmumu noteiktajām vajadzībām. Šo apmācību galvenā īpašība ir, ka teorētiskās mācības tiks papildinātas ar apmācību darbavietā. Paredzams, ka šajā pasākumā varētu iesaistīties 60 darbinieki. 3) Uzņēmējdarbības veicināšana. Darbiniekiem, kuri vēlas dibināt uzņēmumu, tiks nodrošinātas īpašas mācības. Paredzams, ka šajā pasākumā varētu iesaistīties 50 darbinieki. 4) Starpnozaru iemaņu apmācība. Apmācību piedāvājums ietvers personīgo iemaņu apmācības (tādas kā emocionālā inteliģence, pārmaiņu pārvaldība, vadība u.c.), informācijas un komunikācijas tehnoloģiju (IKT) jomā un svešvalodās. Paredzams, ka šajā pasākumā varētu iesaistīties 170 darbinieki. – Intensīva palīdzība darba meklēšanā. Šis pasākums ietver intensīvu darba meklēšanu, tostarp vietējā un reģionālā darba tirgus iespēju meklēšanu un darba piemeklēšana atbilstoši prasmēm. Lai sniegtu darbiniekiem dažus tiešsaistes rīkus, kuri viņiem palīdzētu individuālajos darba meklējumos, tiks izveidota tīmekļa vietne. Mācībspēki būs līdzās darbiniekiem visā atlases procesā. Sekos individuālas apmācības sesijas, lai palīdzētu darbiniekiem, kas atgriezušies darba tirgū, iejusties jaunajās darbavietās. – Atbalsts uzņēmējdarbībai. Šis pasākums ir centieni palīdzēt tiem atlaistajiem darbiniekiem, kuri plāno izveidot paši savu uzņēmējdarbību. Atbalsts noris trīs posmos. 1) Konsultācijas par projektiem un iniciatīvām. Mērķis ir attīstīt, radīt un vadīt dzīvotspējīgus uzņēmējdarbības vai pašnodarbinātības projektus. Mācībspēki mēģinās arī rast iespējas pašnodarbinātībai gan dzīvesvietā, gan ārpus tās un piedāvāt tās pasākuma dalībniekiem. 2) Palīdzība virzībā uz uzņēmējdarbības izveidi. Tajā ietilps individuālas konsultācijas visā uzņēmējdarbības sākšanas gaitā (biznesa idejas izstrāde, priekšizpēte, palīdzība biznesa plāna sagatavošanā) un atbalsts saistībā ar administratīvajām prasībām. 3) Loģistika un finanšu atbalsts. Tie ir saistīti ar finansējuma meklēšanu un atbalstu administratīvajās prasībās, lai veiksmīgi pieteiktos jaunas uzņēmējdarbības izveides stimuliem. Tiek lēsts, ka 90 darbinieki piedalīsies pirmajā posmā, 50 darbinieki otrajā posmā un 25 darbinieki trešajā posmā. – Stimuli. Paredzēti četri stimulu veidi. 1) Darba meklēšanas stimuls. Darbiniekiem tiks piešķirts vienreizējs maksājums EUR 300 apmērā savas individualizētās pasākumu paketes pilnīgai pabeigšanai. Tiek lēsts, ka šo stimulu saņems visi dalībnieki. 2) Ieguldījums ceļa izdevumos. Tā kā starp reģionālajām pilsētām trūkst atbilstoša sabiedriskā transporta, dalībniekiem būs jāizmanto pašiem savs transports, lai nokļūtu no savas dzīvesvietas uz pasākuma norises vietu. Darbinieki, kas piedalās pasākumos, saņems līdz pat EUR 400 kā ieguldījumu ceļa izdevumu segšanā. Tiek lēsts, ka šo stimulu saņems 90 dalībnieki. 3) Pārcelšanas stimuli. Darbinieki, kas atgriežas darba tirgū kā darbinieki vai pašnodarbinātie, saņems līdz pat EUR 700. Tiek lēsts, ka šo stimulu saņems 125 dalībnieki. 4) Atbalsts uzņēmuma izveidei. Darbinieki, kas izveido paši savu uzņēmumu, saņems līdz pat EUR 3000 uzņēmuma dibināšanas izdevumu segšanai. Tiek lēsts, ka šo stimulu saņems 25 dalībnieki. 26. Izdevumi par EGF īstenošanu, kas ietverti pieteikumā saskaņā ar Regulas (EK) Nr. 1927/2006 3. pantu, attiecas uz pārvaldības un kontroles, kā arī uz informēšanas un reklāmas pasākumiem. 27. Šie Spānijas iestāžu prezentētie individualizētie pakalpojumi ir aktīvi darba tirgus pasākumi, kas ietverti Regulas (EK) Nr. 1927/2006 3. pantā minētajās piemērotajās darbībās. Saskaņā ar Spānijas iestāžu aplēsēm šo pakalpojumu kopējās izmaksas ir EUR 1 680 000, no kuriem izdevumi par individualizētajiem pakalpojumiem sasniedz EUR 1 600 000 un izdevumi par EGF īstenošanu ir EUR 80 000 (4,76 % no kopējās summas). Kopējais ieguldījums, kas pieprasīts no EGF, ir EUR 840 000 (50 % no kopējām izmaksām). Darbības || Paredzamais darbinieku skaits mērķa grupā || Paredzamās izmaksas par vienu darbinieku mērķa grupā (EUR) (*) || Kopējās izmaksas (EGF un valsts līdzfinansējums) (EUR) (**) Individualizētie pakalpojumi (Regulas (EK) Nr. 1927/2006 3. panta pirmā daļa) Iepazīstināšanas un informācijas sesijas (Acogida) || 300 || 200 || 60 000 Profilu veidošana, profesionālā orientācija un konsultācijas (Orientación) || 300 || 683 || 205 000 Mācības (Formación) || 300 || 2233 || 670 000 Intensīva palīdzība darba meklēšanā (Servicios de inserción) || 250 || 990 || 247 500 Atbalsts uzņēmējdarbībai (Servicios de emprendedurismo) || 90 || 1433 || 129 000 Stimuli (Incentivos) || 300 || 961 || 288 500 Individualizēto pakalpojumu starpsumma || || 1 600 000 Izdevumi par EGF īstenošanu (Regulas (EK) Nr. 1927/2006 3. panta trešā daļa) Sagatavošanas darbības || || 0 Pārvaldība || || 70 000 Informācija un publiskošana || || 5000 Kontroles pasākumi || || 5000 Starpsumma: izdevumi par EGF īstenošanu || || 80 000 Kopējās paredzamās izmaksas || || 1 680 000 EGF finansējums (50 % no kopējām izmaksām) || || 840 000 (*) Lai izvairītos no zīmēm aiz komata, aplēstās izmaksas uz vienu darbinieku tika noapaļotas. Tomēr noapaļošana neietekmē katra pasākuma kopējās izmaksas, kas paliek tādas pašas kā Spānijas iesniegtajā pieprasījumā. (**) Noapaļošanas dēļ kopējās summas nesakrīt. 28. Spānija apliecina, ka iepriekš minētie pasākumi papildina darbības, kas tiek finansētas no struktūrfondiem, un tiks novērsta jebkāda finansējuma dublēšanās. 29. ESF darbības programmu 2007.- 2013. gadam galvenie mērķi Valensijas apgabalā ir sekmēt darba ņēmēju mūžizglītību un mazināt skolas priekšlaicīgas pamešanas risku, īpaši pievēršoties visnelabvēlīgākajā situācijā esošajiem cilvēkiem vai tiem, kuriem draud sociālā atstumtība, lielākoties gados jauniem darbiniekiem un tiem, kas vecāki par 45 gadiem, sievietēm un cilvēkiem ar īpašām vajadzībām, jo EGF pasākumi būs paredzēti nemetālisko minerālu izstrādājumu ražošanas uzņēmumu bijušajiem darbiniekiem, nepiemērojot nekādus vecuma, izglītības, u. c. ierobežojumus. 30. Rūpīgi sekojot līdzi ESF un EGF darbībām, kurām ir līdzīgi mērķi un kuras domātas attiecīgajiem darba ņēmējiem, tiks novērsta ESF un EGF pasākumu pārklāšanās. Datums(-i), kad tika sākti vai kad plānots sākt individualizētos pakalpojumus atlaišanas skartajiem darbiniekiem 31. EGF līdzfinansējumam ierosinātos saskaņotās paketes individualizētos pakalpojumus atlaišanas skartajiem darba ņēmējiem Spānija sāka sniegt 2013. gada 22. augustā. Tādēļ šis datums ir jebkuras palīdzības, ko varētu piešķirt no EGF, piemērošanas perioda sākums. Procedūras apspriedēm ar sociālajiem partneriem 32. Iesniegto pieteikumu apsprieda vairākās tikšanās reizēs ar sociālajiem partneriem, kas minēti šā dokumenta 20. punktā. Sanāksmēs, kas norisinājās 2013. gada 18. janvārī, 7. martā un 15. aprīlī, notika apspriešanās ar sociālajiem partneriem par pasākumu integrēto paketi, uzdevumu piešķiršanu un pienākumu sadali, kā arī par darbību grafiku. 33. Spānijas iestādes apstiprināja, ka ir ievērotas valsts un ES tiesību aktos noteiktās prasības par kolektīvo atlaišanu. Informācija par darbībām, kas ir obligātas saskaņā ar valsts likumiem vai atbilst koplīgumiem 34. Attiecībā uz Regulas (EK) Nr. 1927/2006 6. pantā noteiktajiem kritērijiem Spānijas iestādes savā pieteikumā: · apstiprināja, ka EGF finansiālais ieguldījums neaizvieto pasākumus, par ko atbild uzņēmumi atbilstīgi valsts tiesību aktiem vai kopīgumiem; · pierādīja, ka ar rīcību atbalsta individuālus darbiniekus un šos pasākumus neizmanto uzņēmumu vai nozaru pārstrukturēšanai; · apstiprināja, ka atbilstīgie iepriekš minētie pasākumi netiek finansēti no citiem ES finanšu instrumentiem. Pārvaldības un kontroles sistēmas 35. Spānija paziņoja Komisijai, ka finansiālos ieguldījumus pārvaldīs un kontrolēs tās pašas iestādes, kas pārvalda un kontrolē ESF finansējumu. Pārvaldības iestādes starpniekiestāde būs Valensijas apgabala Reģiona finanšu un pārvaldības ministrijas Eiropas projektu un fondu ģenerāldirektorāts[18]. Finansējums 36. Pamatojoties uz Spānijas pieteikumu, ierosinātais EGF finansējums saskaņotajai individualizēto pakalpojumu paketei (tostarp izdevumi EGF īstenošanai) ir EUR 840 000, kas ir 50 % no kopējām izmaksām. Komisijas ierosinātais piešķīrums no fonda ir pamatots ar Spānijas iesniegto informāciju. 37. Ņemot vērā EGF finansiālā ieguldījuma maksimāli iespējamo apjomu, kas noteikts saskaņā ar Regulas (EK) Nr. 1927/2006 10. panta 1. punktu, kā arī iespējas pārdalīt apropriācijas, Komisija ierosina izmantot EGF līdzekļus iepriekš minētās summas apmērā; līdzekļi piešķirami atbilstoši finanšu shēmas 1.a kategorijai. 38. Ņemot vērā ierosināto finansiālā ieguldījuma apjomu, vairāk nekā 25 % no EGF maksimālā gada apjoma paliks pieejami piešķīrumiem pēdējos četros gada mēnešos, kā noteikts Regulas (EK) Nr. 1927/2006 12. panta 6. punktā. 39. Komisija, nākot klajā ar šo priekšlikumu par EGF izmantošanu, sāk vienkāršoto trīspusējo sarunu procedūru atbilstoši 2006. gada 17. maija Iestāžu nolīguma 28. punkta prasībām, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kas atbilstīgā politiskā līmenī panāk vienošanos par EGF izmantošanas priekšlikuma projektu, informēt otru iestādi un Komisiju par tās nodomiem. Nesaskaņu gadījumā tiks sasaukta oficiāla trīspusēja sanāksme ar abām budžeta lēmējinstitūcijas iestādēm. 40. Komisija atsevišķi iesniedz līdzekļu pārvietojuma pieprasījumu, lai tos iekļautu 2013. gada budžeta īpašajās saistību apropriācijās, kā to paredz 2006. gada 17. maija Iestāžu nolīguma 28. punkts. Maksājumu apropriāciju avots 41. Saskaņā ar 2013. gada budžetu EGF budžeta pozīcijas apropriācijas tiks izmantotas, lai segtu šim pieteikumam nepieciešamo summu EUR 840 000 apmērā. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Spānijas pieteikums EGF/2013/004 ES/Comunidad Valenciana būvmateriāli) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[19] un jo īpaši tā 28. punktu, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi[20]un jo īpaši tās 12. panta 3. punktu, ņemot vērā Eiropas Komisijas priekšlikumu[21], tā kā: (1) Eiropas Globalizācijas pielāgošanās fonds (EGF) ir izveidots, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības sistēmā, un lai palīdzētu viņiem no jauna iekļauties darba tirgū. (2) Saskaņā ar 2006. gada 17. maija Iestāžu nolīgumu EGF var izmantot, nepārsniedzot maksimālo summu, kas ir EUR 500 miljoni gadā. (3) Spānija 2013. gada 22. maijā iesniedza pieteikumu par EGF izmantošanu attiecībā uz atlaišanas gadījumiem 140 uzņēmumos, kas darbojas NACE 2. redakcijas 23. nodaļas (“Nemetālisko minerālu izstrādājumu ražošana”) nozarē NUTS II reģionā Valensijas apgabalā (ES52), un vēlāk tam pievienoja papildu informāciju, ko iesniedza līdz 2013. gada 17. jūlijam. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina atļaut izmantot līdzekļus EUR 840 000 apmērā. (4) Tādēļ EGF būtu jāizmanto, lai sniegtu finansiālu ieguldījumu saistībā ar Spānijas iesniegto pieteikumu, IR PIEŅĒMUŠI ŠO LĒMUMU. 1. pants Eiropas Savienības 2013. finanšu gada vispārējā budžeta ietvaros Eiropas Globalizācijas pielāgošanas fondu (EGF) izmanto, lai nodrošinātu summu EUR 840 000 apmērā saistību un maksājumu apropriācijām. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 139, 14.6.2006., 1. lpp. [2] OV L 406, 30.12.2006., 1. lpp. [3] Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.). [4] NACE 2. redakcijas 23. nodaļā "Nemetālisko minerālu izstrādājumu ražošana" ietverta: stikla un stikla izstrādājumu ražošana, ugunsizturīgo nemetālisko minerālu izstrādājumu ražošana, keramikas būvmateriālu ražošana, citu porcelāna un keramikas izstrādājumu ražošana, cementa, kaļķa un ģipša ražošana, betona, cementa un ģipša izstrādājumu ražošana, būvakmeņu un dekoratīvo akmeņu zāģēšana, apdare un apstrāde, abrazīvo izstrādājumu un citur neklasificētu nemetālisko minerālu izstrādājumu ražošana. [5] Saskaņā ar Regulas (EK) Nr. 1927/2006 3. panta trešo daļu. [6] EUROSTAT. ES27 Tirdzniecība kopš 1988. gada, atsaucoties uz SITC [DS-018995]. [7] Instituto Español de Comercio Exterior – ICEX (Spānijas Arējās tirdzniecības institūts) www.icex.es. [8] EGF/2013/004 Comunidad Valenciana būvmateriāli (pašreizējais gadījums); EGF/2009/012 Waterford Crystal, COM(2010) 196; EGF/2009/014 Comunidad Valenciana keramikas nozare, COM(2010) 216; Egf/2010/005 Comunidad Valenciana Natural Stone COM (2010) 617. [9] Kategorijas balstītas uz Starptautisko standartizēto izglītības klasifikāciju (ISCED-97). [10] EPA (Darbaspēka apsekojums) http://www.datosmacro.com/paro-epa/ccaa/valencia?sector=Tasa-de-paro&sc=EPA-. [11] INE, SpānijasValsts statistikas institūts. [12] EGF/2010/009 ES Comunidad Valenciana Textiles. COM (2010) 613. [13] EGF/2011/006 ES Comunidad Valenciana construction. COM (2012) 053. [14] EGF/2011/020 ES Comunidad Valenciana footwear. COM (2012) 204. [15] EGF/2013/004 ES Comunidad Valenciana būvmateriāli (pašreizējais gadījums); EGF/2009/014 ES Castellón ceramics. COM (2010) 216. EGF/2010/005 ES Comunidad Valenciana natural stone. COM (2010) 617. [16] Profesionālās kompetences sertifikāts (CPC) ir sertifikāts, kas apliecina, ka konkrēti profesionāli autovadītāji ir izgājuši kursus un nokārtojuši testus, kas vajadzīgi saskaņā ar Direktīvu 2003/59/EK. [17] EHE ir Spānijas tiesību aktu par betona konstrukciju projektēšanu un drošību nosaukuma saīsinājums. [18] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [19] OV C 139, 14.6.2006., 1. lpp. [20] OV L 406, 30.12.2006., 1. lpp. [21] OV C […], […], […].lpp.